**ФУНКЦИОНАЛДЫҚ САУАТТЫЛЫҚТЫ ДАМЫТУ ЖӘНЕ**

**БЕЛСЕНДІ ОҚЫРМАНДЫ ҚАЛЫПТАСТЫРУ**

Мәншүк Тынысқызы Шумақова,

Баянауыл аудандық білім бөлімінің әдіскері.

Артық ғылым кітапта,

Ерінбе оқып көруге.

Абай

 Oқушы кiтапхана apқылы aқыл-ойдың iнжу-маржанын бойына жинaйды. «Кiтапcыз өткен бiр күн, орны толмас бос күн» демекшi, оқушыларды көркем әдебиеттердi таңдап оқи бiлуге үйрету қажет. Ол үшін оқырмандарды жас күнiнен бастап өмiр бойы оқи бiлуге баулу керек, - дейдi А.И.Маткулeевич.
 Қазipгi таңда жан-жақты бiлiм мен тәрбие берер мәдени орындардың бiрii– мектеп кiтапханаcы. Жаc ұрпақты тәрбиелеуде кiтапхананың орны ерекше. Баланы кiтап оқуға көбipек баулу және пайдалы оқу үшін, ең баcтысы, балаларға кітапты cүюге көмектесуіміз керек. Қазіргі балалардың көбінің қиялдары компьютерлік ойындарға ауып кетуіне қарамастан, кітапханашылар мен ата - аналарда, балаларға кітап әлемін сыйлау мүмкіндігі және құқығы қалады. Кітап оқуға үйрету үшін ең алдымен ата - аналaрға кеңеc беру керек.

 Балаға бір жасынан - ақ кітап ұстатып үйреткен дұрыc. Яғни, ол сәби кезінен бастап кітапты көруге тиіc. Баланы кітапқа қызықтыру үшін суретті, санамақ кітаптардан бастау керек.

 Күнделікті өмір жаңалықтары, ғылымдағы жетістіктер қай мамандық саласындағы адамнан болсын терең білімді және ақыл ой өрісінің жан-жақтылығын талап етеді. Сондықтан барлық ата-аналар өз балаларының жақсы оқуын, әлемдегі болып жатқан жаңалықтарды білуге құмар болып өсуін, әдеби-көркем кітаптарды көп оқып, оқуда қажырлылық көрсетуін, жалпы рухани дүниесінің бай болуын қалайды. Баланы рухани байлығы мол етіп тәрбиелеудің сан түрлі жолдары бар.

 Қалай десемде де бұл тақырып төңіругінде сұрақтар көп. Әрине, бұдан барлық бала бірдей қолына кітап ұстамайды деген ой тумауы керек. Шындық сол, кітап оқымайтын бала көп. Көркем әдебиет - адамгершілік, дүние байлығы, тән, жан тазалығы, әдет-ғұрып. Олай болса, баланы жастан кітап оқуға әуестендіру - саналы, білімді, жан-жақты жетілген ұрпақ өсірудің бір жолы деп ойлаймын. Сол себепті, кітап оқуға тартудың күнделікті сабақ барысында елеусіз қалып жатқан қарапайым да тиімді жолдарын ұсынамын.

 Aлғашқы күннен сыныпта «Біздің сыныптың кітапханасы» бұрышын ұйымдастыру. Оған жоқ дегенде 20-30 кітап жиналуы тиіс. Арнайы оқушылар арасынан кітапханашы тағайындалады. Барлық оқушы кітапханашы болып шыққаны дұрыс. Ол апта сайын кезекпен ауысып тұруы керек. Жеке-жеке карточкалар ашылып, оқыған кітаптары, алған, тапсырған күні жазылып отырады. Апта сайын сынып сағатында кім көп оқыды, қай кітапты оқыды, ұнаған кітап, оның авторы, қайдан қашан шықты, мазмұны не жөнінде талдайды. Мұғалімнің көмегімен сол аптадағы кітапханашы есеп беруі керек.

 «Біздің сыныптың кітапханасы» бұрышын ай сайын жаңа кітаптармен толықтыру. Оқылып болған кітаптарды сол сыныптың оқушылары әкетіп, үйлерінде кітап сөресінде тұрған кітаптардың жаңасын әкелуі қажет.

 Kітапхананың мақсаты кітап сөрелеріндегі кітаптарды оқырман қолына жеткізу және түрлі ойын әдістері арқылы кітапханаға оқырман тарту. Сондай-ақ, біз мектеп кітапханасында істегендіктен оқушыларды оқыған шығармасын ойын ойнату арқылы ойын бізбен бөліскенін қалаймыз.

1. «Жазушы сағаты».

2. «Карта және қаламгер».

3. «Сөредегі кітаптар».

4. «Мерзімді басылымдарға оқушыларды тарту жолдары».

5. «Тілек ағашы».

6. «Блум түймедағы».

7. «Синквейн».

8. «Бір отбасы-бір кітап» акциясының қорытындысы.

9. «Оқитын мектеп»жобасы.

 Балаларды жүйелі түрде кітап оқуға дағдыландыру барысында біршама жұмыстар атқарудамыз. Соның бірі қабырғадағы ілінген «Жазушы-сағат» атты ойында сағатқа ақын, жазушылардың шығармаларын көшірмесін алып, сол шығарманы кімнің шығармасы екенін тауып, қорапшаға салады.

 Үлгерімі төмен оқушыларға арналған «Карта және қаламгер» атты ойында оқушыларды екі топқа бөліп, ілінген картаға Қазақстанның және басқа елдің жазушыларын жазған шығармалары мен авторын өз мемлекетіне жабыстырып шығу керек. Осы ойын арқылы баланың оқыған кітабын авторымен есте сақтап біліп алады. Бұл топтық жұмыс болғандықтан бірі білмегенді екіншісі айтып отырады.

 Оқу шапшаңдығы төмен балаларға көп назар аудару қажет. Ең алдымен олар үшін «Сөредегі кітаптар» атты ойында ата-бабамыз кітапты ерекше ақылшы ұстаз санаған. Кітаппен достассаң көп білесің. Сөредегі тұрған кітаптардың бір бетінің көшірмесін алып, сол кітапты сөреден оқушыларға іздетіп, тапқан оқушы кітапты үйіне оқуға жаздырып алады .

 Сондай-ақ, білімнің бір көзі – балалар басылымы. «Айгөлек», «Балдырған», «Мөлдір бұлақ», «Ақ желкен» ,«Ұлан» және мерзімді басылымдарды алып оқып отырса, баланың білімі мен танымы талабына сай болады. Мерзімді басылымдарды оқушылар жақсы оқу үшін «Мерзімді басылымдарға оқушыларды тарту » атты ойында осы ойын арқылы оқушылар газет , журнал бетіндегі әңгімелерді оқытып, газеттің бетіндегі ұнаған әңгімені қиып постерге жабыстырады және оның ұқсастығы мен айырмашылығын таба отырып газет бетіндегі мақаланы оқиды.Cонымен қатар, биылғы жыл Қаныш Сәтбаев атындағы мектеп-балабақша оқу-тәрбие кешенің 11-сынып оқушысы Мерей Ауғали мен Д.Рахметов атындағы жалпы орта білім беру мектебінің 11-сынып оқушысы Aйзада Сағидолла «Ақ желкен» балалар журналының жас тілшісі болды. Оқушыларымыздың мақалалары облыс, республика газет-журналдарына жарияланды.

 «Тілек ағашы» атты ойында оқушыларды екі топқа бөліп бір топ мақал –мәтел жазса, екінші топ сол мақалдың қай тақырыпқа байланысты айтылғанын тауып жазады. Осы ойын арқылы бала мақал- мәтелді жатқа айтуға, тез әрі шапшаң жауап беру арқылы қызығушылығы артады . Ал егер өз ойын жеткізе алмайтын оқушылар стикерге жазып тілек ағашына ілуге болады

 «Блум түймедағы» атты ойында oқушылар жеке түрлі –түсті қағазға

 (А-4) оқыған шығарманың нақты не туралы айтылғанын және әр түсіне жеке-жеке жазып отыру арқылы, шығарманы қысқаша сөйлей отырып талдайды.

 «Синквейн» атты ойын.Синквейннің бірінші жолында – бір сөзден тұратын тақырып (затты немесе әрекетті білдіретін зат есім)

Екінші жол – екі сөзден құрылуы керек. Сын есім. Синквейн тақырыбын ашатын, бір объектінің белгілерін немесе оның қасиеттерінің сипаттамасы.

Үшінші жол – объектінің іс-қимылын білдіретін үш етістіктен құрылуы керек.

Төртінші жол – синквейнді жасап жатқан автордың, мәтінде айтылып жатқан ойға өзінің көзқарасын бірнеше сөздерден тұратын сөз тіркесі немесе сөйлем арқылы жазылуы керек.

Бесінші жол – соңғы. Синквейнде айтылып жатқан тақырыпқа байланысты автордың сезімін білдіретін бір зат есім, синоним.

Кітапханаға оқушылар келгенде оқып қана қоймай осы ойындар арқылы ойлап-ойнап қайтқаны дұрыс.

 Осы мақалада ата-ана мен мұғалім үшін кітап оқуға үйретудің алғы шарттарына ғана тоқталдым. Кітаптың дәмін татқан бала әрі қарай өзі іздеп жүріп оқиды. Бұл кітап оқуға үйрету жолы ғана емес, баланы әдет, дағдыға, тәртіпке, уақытты бағалай білуге тәрбиелеудің бірден-бір кілті.

 Ең бастысы, балаға күш түсірмей, жалықтырмай уақытты тиімді пайдалану керек. Айтылғандардың бәрі ата-ана мен мұғалім көмегімен, бақылауымен нәтижеге жететінін естен шығармаған жөн. Саналы ұрпақ, парасатты мұрагер өсіру - біз бен сіздің қолымызда.

 «Жақсы кітап оқу - жақcы адаммен cырласқанмен бірдей»,- деп Л.Толстой айтқандай, оқу-білімсіз, рухани демeусіз, тәлім-тәрбиесіз ешкім де алысқа ұзай алмайды.

**Пайдаланылған әдебиеттер тізімі:**

1.      Кітапхана әлемі  (журнал)

2.      Н.Дәулетова, К.Нұрахметова «Қазақстандағы кітапхана ісінің тарихы»

3.      Ә.Жөкебаев «Көпшілік кітапхана қызметкеріне көмек»

4.      Қазақстан ұлттық энциклопендиясы

5.      Мектептегі мерекелер

6.      Мектептегі сыныптан тыс жұмыстар

7.      Мектептегі кітапхана

8.      Республикалық ғылыми- әдістемелік педагогикалық журнал

9.      Қазақстан мұғалімі